ต่างชาติ-หุ้นกระทิงขวิด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 4 เม.ย. 2554
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 4 เม.ย. 2554
...ตลาดกระทิง ... ดัชนีผ่านนิวไฮรอบเก่า 1,056 จุด ชิล ชิล ไปทำสูงสุดใหม่รอบนี้ 1,068.33 จุด ก่อนทำปิด 1,064.35 จุด พุ่ง 16.87 จุด หรือ 1.61% นับเป็นจุดสูงสุดในรอบ 15 ปี มูลค่าซื้อขายหนาตาขึ้น 48,339 ล้านบาท 
...ต่างชาติซื้อบ้าคลั่งวันเดียว 8,282 ล้านบาท 
...ปัจจัยเดียวที่ทำให้หุ้นมาขนาดนี้ ผลดำเนินงานไตรมาสแรกของกลุ่มแบงก์ และอีกหลายๆ กลุ่มออกมา สวย และจะว่าไปผลดำเนินงานโดยรวมของไทยเหนือกว่าสหรัฐและยุโรป ไม่งั้นต่างชาติคงไม่โถมเงินเข้ามาซื้อ 
...หุ้นพลังงานปิโตรเคมี รอบนี้มาแรง ได้แรงหนุนน้ำมันโลก โดยเฉพาะน้ำมันดิบไลต์ที่ตลาดนิวยอร์ก จ่อ 110 เหรียญสหรัฐ/บาร์เรล
...เจริญโภคภัณฑ์ (CPF) ตีทะลุ 26 บาท เฉียดฉิว หากยืนได้แข็งแกร่ง เชื่อว่า 30 บาท ไม่ยากเกินไป แค่ขอให้มองกันยาวๆ นานๆ รับรองไม่เจ็บตัว
...ใครที่กลัว เรือเดินทะเลไม่วิ่งผ่านน่านน้ำที่มีความเสี่ยงกัมมันตรังรังสีของญี่ปุ่น แต่ไหงทั้ง พรีเชียสชิปปิ้ง (PSL) และโทรีเซนไทยฯ (TTA) ถึงได้วิ่งแรงขนาดนี้ 
...“เสี่ยทอง–โอฬาร คูหาเปรมกิจ” นายใหญ่โกลเบล็ก โฮลดิ้งส์ (GBX) ส่งลูกเลิฟคนเล็ก “ธนพิศาล คูหาเปรมกิจ” เป็นรักษาการกรรมการผู้จัดการแทน “ภาคภูมิ ภาคย์วิศาล” ที่ลาออก มีผล 1 เม.ย.ที่ผ่านมา หวังให้เป็นธุรกิจครอบครัวมากขึ้น ... แน่นอนการ “ตั้งลูก” และ “ภาคภูมิ” ลาออก ภาพความขัดแย้งมีแน่นอน